ming030890/wiki-yue-high-quality huggingface dataset:
韋華高

韋華高（Vasco Gareth Llewellyn WILLIAMS），香港警察，2020年獲晉升為高級警司。
因為喺香港反送中運動期間以非人化語言形容示威者，以及自身涉及僭建事件，而備受一啲關注同批評。

早年經歷
韋華喺1990年畢業於加拿大嘅約克大學政治同公共行政學系。之後佢加入咗香港警隊。2003同埋2007年，佢分別去英國嘅曼徹斯特城市大學讀完英國法律專業共同試同法學學士學位。

香港反送中運動期間言行爭議
喺香港反送中運動期間，香港警察暴力執法嘅行為備受批評，韋華高曾經喺一次警方例行記者會上，聲稱遭到拘捕嘅守護孩子行動義工係 「Yellow Object （黃色物體）」。佢又質疑，而家嘅世代到處都有人影相，警員唔會傻到喺街上毆打人嘅。但有記者當面回應佢，話5年前就有七警暗角打人案，韋華高就話呢個係5年前嘅事，但佢之後嘅回答就即刻語塞。
佢又被揭發，私下以「喪屍」（Zombies）嚟形容爭取民主嘅抗爭人士，又指市民們申訴嘅五大訴求係廢話（Nonsense）。

被揭發僭建霸地
韋華高喺2020年被發現，佢位於西貢大洞村的村屋住所，至少兩處疑僭建，包括露台一角用玻璃圍封成獨立空間，同埋天台設大面積、無圍封嘅遮篷。根據屋宇署嘅指引，天台上無圍封的遮篷，必須係可容易同埋隨時可以拆除或收合，而且唔係永久定死喺天台，完全張開時候，覆蓋面積唔多過5平方米，否則屬於僭建。
韋綺姍

韋綺姍（Rita Maria Carpio，1965年6月17號—）係香港女歌手，喺香港出世，菲葡混血，香港歌手杜麗莎係佢堂家姐。佢細個已經玩音樂，1982年第一屆新秀歌唱大賽攞銀獎，之後出過幾隻唱碟。佢2014年加入無綫電視，客串電視劇。
韋莉雅

韋莉雅（英文：Theresa Villiers，1968年3月5號—）係英國政治人，英國保守黨員，2012年開始做北愛爾蘭事務大臣。
韋費路

韋費路（粵拼：wai4 fai3 lou6，英文：Will Ferrell，1967年7月16號—）係美國男笑星、製片人、作家、配音員、編劇、電影同電視演員，1991年出道。
馴龍記

《馴龍記》（英文：How to Train Your Dragon）係一套2010年上畫嘅美國電影，「馴龍記系列」電影嘅第一套。
駁命來電

《駁命來電》係套美國電影，喺2004年上畫。
馴鹿

馴鹿（學名：Rangifer tarandus），舊稱北大鹿，係鹿科馴鹿屬唯一品種動物，主要分佈喺北極地區同副北極地區一帶，可以用嚟拉雪橇。
馴養

狗同羊都係人類早期馴養嘅動物。
馴養（粵拼：seon4 joeng5；英文：domestication），粵文又叫馴化（粵拼：seon4 faa3），係指一種生物物種長時間噉畀人類控制同使用，譬如農作物、家禽、家畜同寵物，啲人攞種生物嚟生產嘢食同衫，又或者幫手運輸、看門口甚至係消閒娛樂；而呢個過程影響咗種生物嘅進化，令佢哋進化到有某啲「馴養咗嘅生物普遍有」嘅特徵。
例如貓同狗等都係馴養咗嘅動物，同人共處咗幾千年，進化到有「普遍唔怕人」呢樣特徵，會肯俾人埋身同摸佢哋－相比之下，野生動物普遍都唔會肯俾人埋身。

動物
以下係人類馴養咗嘅動物物種：
貓：古代嘅人養貓嚟捉同殺老鼠同雀仔等會偷人類糧食嘅動物，養吓養吓啲貓愈嚟愈馴。
狗：古代嘅人會養狗嚟看門口、牧羊同幫手打獵呀噉，養吓養吓啲狗甚至仲識得睇人眉頭眼額。
蜜蜂：古代嘅人會養蜜蜂嚟生產蜜糖。
蠶蟲：古代嘅人會養蠶蟲嚟生產絲綢。
... 等等。
駁艇

駁艇（英文：Barge）又叫駁船，係種貨身細隻、平底嘅貨船，主要用嚟做貨輪同埋岸邊嘅中轉站，貨先由貨輪卸落駁艇，之後再送上岸。
馴龍記2

《馴龍記2》（英文：How to Train Your Dragon 2）係一套2014年上畫嘅美國電影，2010年電影《馴龍記》續集，「馴龍記系列」電影嘅第3套。
馬哈拉施特拉邦

喺開放街圖（Open Street Map）嘅馬哈拉施特拉邦地圖。
馬哈茂德二世

馬哈茂德二世（Mahmud II；1785年7月20號—1839年7月1號）係鄂圖曼帝國蘇丹兼哈里發，1808年到1839年在位。
馬哈贊加

馬哈贊加係馬達加斯加一座城，人口22萬。
馬哈迪所獲榮譽同獎項

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:馬哈迪所獲榮譽同獎項。如果個提名未完成同埋響討論頁度無留言嘅話，噉呢個標籤就可以拎走。
2003年8月5號，俄羅斯總統普京喺吉隆坡授予馬哈迪友誼勳章
馬哈迪一生獲得過許多國家同國外嘅榮譽同埋獎項，也獲得了馬來西亞同國外大學嘅榮譽博士學位。

其他
1997年1月14號，馬哈迪獲費薩爾國王國際獎中嘅伊斯蘭服務獎。
2018年11月6號，日本明仁天皇授予馬哈迪「一等桐花大綬章」日本最高榮譽勳章，肯定佢喺加強馬日雙邊關係所作出嘅貢獻，佢亦係繼星加坡總理李光耀同印度總理曼莫亨辛格後第三位被授予嘅亞洲領袖。
2018年12月，馬哈迪獲《穆斯林500強》評選為2019年男穆斯林風雲人物。2019年4月，佢獲得美國《時代雜誌》列為2019年百名最具影響力人物之一。同年5月初喺美國《財富》雜誌公佈2019年全球50大傑出領袖中排名第47名。
馬哈迪科學獎

馬哈迪科學獎（英文：Mahathir Science Award）於2004年8月17號由馬來西亞前首相馬哈迪發起成立，旨在表揚全球通過科學同科技解決問題嘅科學家同機構。個獎每兩年評選一次，由馬哈迪頒發。
馬哈拉諾比斯距離

馬哈拉諾比斯距離（英文：Mahalanobis distance）係一種距離度量方式，含有啲協方差嘅，得名自印度數學家馬哈拉諾比斯。
黃紹竑故居

黃紹竑故居係過世嘅新桂系三巨頭之一黃紹竑舊時住過嘅屋，位於廣西壯族自治區玉林市容縣黎村鎮珊萃村。
故居坐北向南，清代中葉由佢嘅阿爸黃玉梁所建，響清代鹹豐二年起。四座五開間，兩邊為兩重橫廊，平面呈"富"字形，左邊重廊前頭設有炮樓，右邊有一較高嘅建築物，作為瞭望臺。成幢建築布局嚴謹、整齊，頗具特色。
1999年，黃紹竑故居被公布為容縣文物保護單位；2005年，被公布為廣西區文物保護單位；2006年，被國務院公布為全國文物保護單位。故居掛有「全國重點文物保護單位嘅牌子」。2011年3月，國家重撥款80萬元對黃紹竑故居進行第一期維修，主要對門樓、墻體、東西橫屋前三間進行修繕。第二期維修從2012年12月開始，投資149萬元，主要修繕房屋嘅中座、後座、炮樓、屋面、墻體、地面同環境整治。呢個修繕工程預計2013年9月份搞掂。
黃紹基

黃紹基係香港親中派政治人物兼批發及零售界人士。

選舉經歷
喺2021年9月，佢當選成為香港特别行政區選舉委員會批發及零售界委員。
黃綠醫生

黃綠醫生／黃六醫生（粵拼：wong4 luk6 ji1 sang1），語體中文叫庸醫，係指醫術渣嘅醫生，有時亦包埋行騙同特登害人嗰啲；啲人唔滿意某個醫生做嗰陣，好多時都會用呢個詞嚟鬧佢。
黃絲帶

黃絲帶，係黃色嘅絲帶，有好多唔同嘅意義同象徵。

美國
喺美國傳統上，黃絲帶代表住對海外同埋參戰軍人嘅支持，有啲作曲家就會將黃絲帶拎嚟做歌曲主軸，較廣為人知嘅有以下兩首：
《佢戴咗一條黃絲帶》「She Wore a Yellow Ribbon」（1949年），首歌講述一名响南北戰爭入面嘅士兵見到心愛嘅人掛住黃絲帶，不禁感慨萬分。
《老橡樹上嘅黃絲帶》「Tie A Yellow Ribbon Round The Ole Oak Tree」（1973年，Tony Orlando and Dawn原唱），據講，呢單嘢係發生响美國嘅真人真事，所改編成嘅歌曲。後嚟將黃絲帶引申做「喺屋企門口前面棵樹綁上黃絲帶，歡迎久別返嚟嘅親人」。

香港
喺香港，黃絲帶唔止係讓愛與和平佔領中環同雨遮革命、香港修例風波嘅象徵，同時亦係泛民主派嘅象徵。
黃絲

支持佔領中環嘅人，用黃絲帶做標記，亦可以解做支持反修例運動嘅人。
黃絲鎮，中國貴州省黔南布依族苗族自治州福泉市下轄嘅一個鄉鎮。
香港公營機構

香港公營機構即係指由香港政府出錢成立同營運嘅半官方機構，佢哋負責特訂公共服務，或者需要較多社會人士參與嘅工作，不過就唔算係政府部門。
呢啲機構多數（唔係全部）都係根據法例成立（喺呢個情況入面又可以叫做法定機構或法定組織）。雖然佢哋嘅職能同政府部門好似，但唔屬於政府體系，成員亦唔算係公務員，所以會比起政府部門有較多自主權；同時又為咗確保政府對佢哋有影響力，所以主要決策者都係由政府或行政長官邀請社會人士擔任（多數係義務性質）。有啲機構雖然以商業模式運作，甚至已經上市，不過主要資本仍然屬於政府（好似地鐵有限公司、九廣鐵路公司），咁都仍然算係公營機構。
注意：公營機構同公用事業係有分別。公用事業係指提供重要公共服務嘅機構（好似電力、電話、運輸、煤氣等），佢可以由私人擁有，並以盈利為目的。

職能
可分為幾類：
負責特定公共服務：例子有制訂公共房屋政策嘅香港房屋委員會、管理香港國際機場嘅香港機場管理局、調查同調解歧視事宜嘅平等機會委員會等，或重要嘅公共服務（例子：九廣鐵路公司）。
執行某啲監管職能：例子有地產代理監管局、物業管理業監管局、香港藝術中心監督團、保險業監管局、旅遊業監管局、證券及期貨事務監察委員會、強制性公積金計劃管理局。
作為政府嘅諮詢機構，為政府提供意見：例子有公共圖書館諮詢委員會、粵劇發展諮詢委員會、郵票設計諮詢委員會、促進種族和諧委員會、方便營商諮詢委員會、公務員培訓諮詢委員會、長遠房屋策略督導委員會、基本法推廣督導委員會、調解督導委員會、醫院管理局檢討督導委員會、優質教育基金督導委員會、防疫抗疫基金督導委員會、人口政策督導委員會、職業安全健康局、競爭事務委員會。
按法例需要成立嘅上訴委員會或審裁處：例子有上訴委員會 (遊戲機中心)、上訴委員會 (床位寓所)、上訴委員會 (博彩稅條例)、上訴委員會 (會社(房產安全))、上訴委員會 (旅館業)、上訴委員團 (機動遊戲機(安全))。
某啲地區組織

財政來源
可分為兩類：
受政府經常資助：呢類機構負責需政府經常資助嘅公眾服務，好似醫療同教育。例子有管理全港公立醫院嘅醫院管理局、同大學教育資助委員會。
按商業原則運作：呢類機構跟商業原則運作，提供收費服務。例子有香港鐵路有限公司（大股東係香港政府）、香港機場管理局。
香港公共屋邨

香港公共屋邨（簡稱公屋）係由香港房屋委員會或者香港房屋協會起嘅公共房屋，前者起嘅佔大多數，呢篇文針對由香港房屋委員會或其前身興建嘅公屋。2007年，香港一半嘅居民都喺公屋住。
早在 1950年代，香港已經先後有一啲細型興建公共房屋組織成立，為市民提供住宅，好似香港模範屋宇委員會、房屋協會以及香港平民屋宇有限公司。呢啲組織係志願性質，政府只係響側便幫吓手。
1953年聖誕夜，深水埗發生咗石硤尾寮屋區大火，令到 53,000 名災民無家可歸。個陣香港政府為咗盡快為災民提供安身之所，就火速喺原址附近動工起徙置大廈（俗稱七層大廈）。之後，政府又喺港九各地起徙置區，好似黃大仙、老虎岩、長沙灣、李鄭屋咁，以吸引居所簡陋、衞生環境較差嘅木屋居民上樓。自此開始，香港政府先後成立徙置事務處同半官方嘅屋宇建設委員會，負責管理同埋興建徙置區、廉租屋邨同其他屋邨，為香港市民提供大量房屋，改善住嘅環境。
1973年4月1號，徙置事務處同市政事務署屋宇建設處合併做房屋署；屋宇建設委員會改組為香港房屋委員會，從此香港嘅徙置區、屋宇建設委員會廉租屋邨以及政府廉租屋邨統稱為公共屋邨。
香港公眾泳池

香港公眾泳池由康樂及文化事務署管理，全香港共有43個公眾游泳池場館，其中9個喺香港島、13個喺九龍、21個喺新界。所有公眾泳池嘅池水都會喺開放時間之內不斷過濾同消毒，而康樂及文化事務署亦會經常密切監察池水嘅水質，同會定時抽取池水化驗。

適用時間
由月票生效日期起計一個月之內，可以喺游泳池開放畀公眾嘅時段之內無限次使用。
香港公園

香港公園（英文：Hong Kong Park）係香港一公園，喺香港島中環尾金鐘山邊，紅棉路十九號，地方好大。公園用咗三億九千萬蚊起，佔地八公頃，行政上歸中西區。

歷史
香港公園喺前域多利兵房上半部。1979年，香港政府決定將域多利兵房嘅下半部，留畀商業用，其他部份就用嚟做公園。當年英皇御准香港賽馬會有份捐錢起一部分。公園最後喺1991年5月由港督衛奕信爵士主持揭幕儀式。

地理環境
公園地勢相當斜，而起嗰陣，原有嘅樹大部分都保留。
有5個入口，連接法院道，紅棉路山頂纜車總站，堅尼地道。法院道有扶手電梯連接太古廣場同港鐵金鐘站。

設施
公園文化設施有視覺藝術中心同茶具文物館，重有好多康體設施，好似香港壁球中心、室內運動場同太極園。公園裏面有好多動植物畀人睇，有尤德觀鳥園、溫室等。其他地方重有花園廣場、奧林匹克廣場、兒童遊樂場同食堂。
公園近紅綿路重有紅棉路婚姻登記處，係結婚熱門地點。

事件
香港公園入面有條14年歷史嘅長滑梯，係唔少80後至00後嘅童年回憶。康文署喺2015年1月以「冇零件而難復修」為理由拆咗條長滑梯。事件引發市民喺facebook度開咗個叫「還我香港公園長滑梯」嘅群組嚟發起聯署，要求康文署原址重建長滑梯。經過一年嘅爭取，長滑梯喺2016年7月27號重新開放。
香港公園體育館

香港公園體育館，香港室內體育館之一，喺中環紅棉路二十九號，香港公園西北角，英文叫Hong Kong Park Sports Centre。行政上歸中西區。設施有羽毛球場、籃球場、舞蹈室、健身室、室內緩跑徑、投球場、乒乓球檯、排球場。
一九九一年三月十七號開張，歸康樂及文化事務署管。呢度做過2009年東亞運動會賽場。
個場喺聖若瑟書院之東，聖約翰大廈之南，香港壁球中心之西，香港視覺藝術中心之北。

設施
多用途主場一個，可以做羽毛球場八個、或籃球場兩個、或投球場兩個，或排球場兩個。
多用途活動室一間，面積一百五十平方米
乒乓球室一間，面積一百五十五平方米
健身室一個，面積一百二十一平方米
香港公務員

香港公務員 (Hong Kong civil servants)，係香港開埠後到香港特別行政區時期，同香港政府保持常規僱傭關係嘅僱員群體，分佈喺各個政府部門。另外，以非公務員合約聘請同外判制度下聘請嘅僱員，就唔視為香港公務員嘅一部分。香港特區時代嘅公務員體制，決策局以下嘅公務員須要遵守政治中立嘅原則，效忠中華人民共和國香港特別行政區，同時唔受政治委任官員變動嘅影響，呢個制度嘅好處係可以保障政府施政穩定同公務員士氣。2002年同之前，香港公務員體系入面最高職位係政務司司長（D10薪級），2003年實行主要官員問責制之後就降到決策局常任秘書長（D8薪級）。目前，行政長官、司長、副司長、各決策局嘅局長、副局長、政治助理等都屬於政治任命官員，唔屬於公務員職位。
2023至24年度嘅全體公務員編制職位數目有19.7萬個，其中首長級公務員職位有大約1500個，佔全體公務員人數唔夠百分之一。非首長級公務員入面，總薪級表第34點或以上（高級行政主任、總行政主任）至警務人員薪級表第54b點或同等薪點（高級督察至高級警司）屬於高級公務員；總薪級表第10至33點或同等薪點（二級行政主任、一級行政主任）屬於中級公務員；總薪級表第10點以下或同等薪點（文書助理）屬於低級公務員。公務員事務局負責管理公務員隊伍嘅整體事務，獨立法定機構公務員敍用委員會就公務員嘅聘用、晉升同紀律事項，向政府提供意見。另外，香港公務員工會華員會係全港最大嘅工會組織。
魯克蕾齊亞·波吉亞

魯克蕾齊亞·波吉亞係一個敎會諸國皇室配偶、統治者。
魯冰花 (小說)

《魯冰花》係臺灣作家鍾肇政1960年（民國49年）開始喺《聯合報》副刊連載嘅小說，係佢第一篇長篇小說，亦係臺灣文學史上具有重要地位。呢篇小說改嘅同名作品有：魯冰花 (電影)、新魯冰花、客家語魯冰花 (電視劇)。場景多數喺鍾肇政所生活嘅龍潭鄉環境取境。

內容
《魯冰花》呢篇小說以代課老師郭雲天嘅角度，描繪臺灣地區社會貧富懸殊、教育體制、農村發展、黑金政治等問題。文中熱愛畫畫嘅天才兒童古阿明同家姐古茶妹年幼失去媽媽，古阿明嘅天才大家都冇發現到，而溫柔、善良、體貼又承受極大傷痛嘅古茶妹，就係魯冰花花語「母愛」嘅象徵。

特色
1960年（民國49年）鍾肇政36歲，開始喺《聯合報》副刊連載嘅時候，中華民國仍然喺動員戡亂，臺灣省亦處於《臺灣省戒嚴令》管控下，當時作家流行寫作「反共文學」，鍾肇政呢這部作品卻係「鄉土文學」，並且有技巧噉批評當時社會，寫作時重俾臺灣警備總司令部關注。呢篇作品延續台灣日治時期流傳嘅文學傳統，亦影響日後嘅臺灣文壇，係臺灣文學承先啟後嘅關鍵作品。
另外，鍾肇政開始連載呢篇小說嘅時候，距離佢開始學標準官話只有十幾年。
魯元公

姬嘉（—前416年）即魯元公，係戰國魯國君主，前436年到前416年在位。
魯凱族

魯凱族係臺灣原住民嘅其中一個族群，主要分佈喺臺東縣、屏東縣同高雄市，總人口大約1.3萬人。
魯休斯·馬份

魯休斯·馬份係英國作家J. K. 路靈寫嘅奇幻小說《哈利波特》系列嘅其中一個角色。佢係現時馬份家族嘅掌權人，跩哥·馬份嘅老頭。
魯僖公

姬申（—前627年）即魯僖公，係春秋魯國君主，前659年到前627年在位。
魯共公

姬奮（—前353年）即魯共公，係戰國魯國君主，前382年到前353年在位。
高坂真琴

高坂真琴 ，係日本嘅一個女藝人同埋配音員。
高城元氣

高城元氣 ，係日本嘅一個男配音員。

配音作品一覽
呢個表唔完整，歡迎加料。
高垣彩陽

高垣彩陽 （粵拼：gou1 wun4 coi2 joeng4，1985年10月25號—），係日本嘅一個女藝人同埋配音員。
高埔山

高埔山，香港山仔之一，喺新界北部，高埔之東，英文叫Ko Po Shan，地歸北區。山以草地為主，亦有樹林。山高六十米多少少。山北見丹山河，山東南有流水響道。
高埗

高埗係中國廣東東莞一鎮，面積30平方公里，人口3萬。
高基

高基（粵拼：gou1 gei1，西班牙文：Jorge Resurrección Merodio，1992年1月8號—）係西班牙足球員，踢中場，效力緊西甲球隊馬德里體育會同西班牙足球代表隊。
高飛哈代

高飛哈代（Godfrey Hardy，1877年2月7號—1947年12月1號）係英國數學家，主要研究範疇包括數論同數學分析，發表咗用喺遺傳學嘅哈代-溫伯格定律。
高麗蔘

高麗蔘（粵拼：gou1 lai6 sam1；學名：Panax ginseng）係五加科人蔘屬嘅長年生草本植物，主要分佈喺東亞地區，尤其喺朝鮮半島同中國東北比較多。
高麗

高麗（麗讀梨，粵音：gou1 lei4）係918年至1392年喺朝鮮半島存在嘅古代封建王朝，建國者係王建。皆因國王姓王，呢個政權又叫王氏高麗。
高麗喺1008年至1265年期間係大宋屬國，1270年至1366年係蒙古帝國屬國。
高麗大學

高麗大學（韓文：고려대학교、英文：Korea University）係南韓一間私人嘅名校大學，屬於南韓最出色嘅三間大學之一。呢間大學喺1946年由金性洙開教，而其中最出名嘅畢業生包括咗韓國嘅第17任總統李明博。間大學嘅校訓係「自由·正義·眞理」。
高麗航空

高麗航空（Air Koryo）係朝鮮民主主義人民共和國一間航空公司，1955年開張。
鹿洲

鹿洲（英文：Luk Chau ）係香港一個島，喺新界南丫島東北面，鹿洲灣同蘆荻灣嘅東面，鹿洲村嘅北面。
對住鹿洲嘅南丫島海岸有間鹿洲天后廟，居民會喺每年農曆五月初一慶祝天后誕，同時會搞端午龍舟比賽。
鹿屯島

鹿屯島係朝鮮半島東北部圖們江上面一個島，面積32平方公里。個島本嚟係大朝鮮國管，1860年俄羅斯帝國逼大清割讓外東北嗰陣順手攞埋，而家由俄羅斯濱海邊疆區實際管。北韓喺1990年向蘇聯放棄爭取個島嘅主權，但南韓一直唔承認。
鹿步司

鹿步司係清朝嗰時廣州番禺縣下轄嘅四個巡檢司之一。
鹿巢山

鹿巢山（Luk Chau Shan）係香港嘅山，海拔高413米，喺沙田區同西貢區，附近範圍劃咗入馬鞍山郊野公園。
鹿山

鹿山（Luk Shan）係香港嘅山，海拔高408米，喺大埔區，附近範圍劃咗入大埔滘自然護理區。
鹿島鹿角

鹿島鹿角（粵拼：luk6 dou2 luk6 gok3；日文：鹿島アントラーズ(Kashima Antorāzu)；英文：Kashima Antlers）係日本足協屬下嘅一間足球會，1947年成立，位置喺日本關東地方茨城嘅鹿嶋、神栖、潮來、行方、及鉾田，但主場喺茨城縣立鹿嶋足球場。曾經喺2000年試過一年內攞齊日本足協屬下嘅3個國內獎杯，2016年試過以東道主身份第一次殺入世俱盃，重成為亞洲第一隻球會殺入世俱盃決賽。

名
足球會個名喺1991年改。喺1991年之前，球會以住友金屬工業蹴球團（日文：住友金属工業蹴球団(Motomo-kinzo-kukōgyō-shūkyūdan)）個名去踢日本足球聯賽，1993年因為球會換咗法人代表而改成鹿島鹿角個名。其中日文「アントラー」出自英文「Antler」一詞嘅諧音，喺英文解做「鹿角」，由於球會喺鹿兒島，所以「鹿角」嘅「鹿」代表係日本文物——鹿島神宮（日文：鹿島神宮）嘅神鹿；「角」代表係球會所在地——茨城縣個「茨」字有好多條刺嘅印象

史
球會喺1947年成立，初期嗌過金屬蹴球同好會（日文：金属蹴球同好会(Kinzo-shūkyū-dōkōkai)）個名，1956年改名做住友金屬工業蹴球團嚟開始參加日本足球聯賽。期間喺1973、1985年先後升級到乙級及甲級聯賽。1975年因為大阪嘅鹿島製鐵所（日文：新日鐵住金鹿島製鐵所）接手而搬咗去鹿嶋市。
1993年，由於日本足球聯賽搞職業化，球會做頭一屆J聯賽波隊爾攞咗第一循環聯賽冠軍，但冠軍附加賽輸咗畀川崎讀賣（今日嘅東京綠茵）而攞咗亞軍。3年後終於攞咗球會史上第一個職業聯賽總冠軍。後嚟幾年因為同磐田喜悦猛咁鬥冠軍好多次，而俾日本足壇成日話呢兩個隊係強大對手。2000年以一掃落葉姿態，攞咗足協屬下嘅三個獎杯冠軍而成為日本足壇史上第一隊三冠王。2003年A3冠軍盃（已停辦）以1分嘅微弱優勢力壓大連實德（2013年解散）而攞咗冠軍。
2016年底以聯賽冠軍身份殺入咗世俱盃，成為球會第一次以東道主身份殺入世界頂級聯賽。喺2016年世俱盃先後淘汰咗奧克蘭城、馬美洛迪夕陽（英文：Mamelodi Sundowns F.C.）同埋國民體育會而殺入決賽，但決賽差啲連皇家馬德里都搞掂埋，最後攞咗亞軍。
黃大煒

黃大煒（粵拼：wong4 daai6 wai5；英文：David Wong；1964年9月17號—），係華語男歌手，喺美國夏威夷大學旅館管理系畢業。
黃大仙西

黃大仙西（英文：Wong Tai Sin West，代號H2）係香港黃大仙區議會下轄嘅其中一個雙議席選區，2023年設立，範圍主要係黃大仙區西部。
黃大仙道

黃大仙道（英文：Wong Tai Sin Road）係香港九龍黃大仙一條路，連住沙田坳道同馬仔坑道，長0.5公里。條路南面係黃大仙上邨同黃大仙祠。
黃大妮

黃大妮（粵拼：wong4 daai6 nei4；簡化字：黄大妮）係由陝西廣電影視文化產業負責整嘅都市情感劇集，入面講嘅係單親阿媽——黃大妮係卅年內湊嗰五條化骨龍嘅親情古仔，部片一共44集。
呢部片喺廣東地區，曾經喺潮州綜合、江門綜合、江門公共、湛江綜合、廣州綜合呢啲頻道播過。其中喺江門綜合同江門公共、廣州綜合播嘅係粵語版，潮州綜合播嘅係潮州話版。

劇情
1960年代，地質隊喺野外搞出單大頭佛，令黃大妮冇咗啱結婚無耐嘅老公——孫木林而改嫁啱嫁咗畀煙廠做嘢嘅牛師傅。不過孫木林鹹魚翻生，雖然搵返黃大妮，但黃大妮已經同牛師傅結咗婚，重生埋牛建邦條孫。18年之後，由於牛師傅死咗，雖然喺煙廠做電工嘅孫木林一日掛住同黃大妮重新結婚，諗住認真噉同孫建邦條孫住埋一齊，點知孫木林喺美國早就同分居老婆——韓冰話反對離婚。雖然自細俾人講閒話嘅私生仔——孫建邦亦肯認牛師傅係自己親生阿爸，但黃大妮堅持拒絕孫木林。十幾年後，黃大妮同孫木林一齊，始終都係冇離開過。最後牛建邦俾親生阿爸阿媽而感激咗親情而同孫木林和解，重新出現返卅年前時嘅婚禮現象。
黃大仙配水庫遊樂場

黃大仙配水庫遊樂場，香港公園之一，遊樂場之一，喺慈雲山慈雲山道，英文叫Wong Tai Sin Service Reservoir Playground。行政上歸黃大仙區。設施有硬地球場，以及七人足球場。
黃大仙站

黃大仙站（英文：Wong Tai Sin Station）係港鐵觀塘綫其中一個車站，響香港九龍黃大仙下邨對出一段龍翔道地底，喺1979年10月1號隨住修正早期系統啟用。

利用狀況
由於本站位於黃大仙區核心，附近有好多人流聚集或經過嘅地方，例如：黃大仙廟、黃大仙上／下邨、龍翔廣場等，因此使用量相當高。喺平日繁忙時間、星期六、日同埋公眾假期期間，本站會非常繁忙。因此，使用本站出入閘嘅人流非常高，係黃大仙區4個港鐵車站中最繁忙同人流最多嘅車站。
而且，喺農曆新年假期同黃大仙誕期間，由於有眾多人流利用本站去黃大仙廟上香，因此會出現車站人流擠塞嘅情況，而需要喺本站B2出口實施車站人流控制措施。
此外，月台同大堂東面嘅入閘機同埋扶手電梯會喺返工時間、農曆新年假期同黃大仙誕開放，以疏導人潮。
啟德花園商場設有適用喺該站嘅港鐵特惠站，為用成人八達通嘅乘客提供港幣2元車費回贈。
黎鏗

1934年電影《神女》劇照。圖中人物分別係唐槐秋、黎鏗、阮玲玉。
黎鏗（1928年—1965年2月9號）係中國電影男演員，1930年代童星，香港電影先驅黎民偉個仔。佢祖籍廣東新會，喺上海出世。自細受阿爸薰陶，鍾意電影同表演藝術。1949年返中國大陸定居後，鬱鬱不得志，加上受感情困擾，最後自縊身亡。2015年，時值黎鏗逝世50週年，佢細佬黎錫、生前好友費明儀及多名電影研究工作者，合力整理黎鏗生平資料，出版咗《著名童星、朗誦藝術家黎鏗》，以茲紀念。

生平
佢亞爸黎民偉早喺1920年代初就喺香港同兄弟合作開設戲院同「民新影畫公司」。之後又到上海同友人創辦「聯華影業公司」。阿媽林楚楚係1920至1930年代中國著名影星。黎鏗3歲半就喺電影《人道》扮演一個惹人憐愛嘅男仔。之後，又喺阮玲玉主演嘅《城市之夜》、《人生》、《歸來》同《香雪海》等影片，扮演女主角個仔。佢細路哥幾得戚，演繹自然，成為童星。當時嘅觀眾對佢印象深刻，報導稱呼佢係「銀幕上的小天使」、「影界神童」。除咗演出，佢仲時不時參與公益活動。1937年抗日戰爭爆發，佢試過同幾位童星一齊到電台廣播，宣傳抗日。
由於戰火迫近，黎跟隨父母到香港。1940年演出香港第一齣由童星擔綱嘅電影《小英雄》。香港淪陷後，佢跟父母輾轉到湛江、桂林等地。顛沛流離之中，佢繼續協助阿爸嘅電影工作及演出話劇。抗日勝利後，佢喺廣州入讀嶺南大學。1949年畢業後由香港轉往北京，喺北京電影制片廠做演員，參演《民主青年進行曲》、《一貫害人道》等影片。工作之餘，佢積極投入朗誦表演，間中到學校及劇團指導朗誦技巧，深受文藝青年歡迎。1958年底，佢調到廣州嘅珠江電影製片廠做演員兼副導演，曾協助導演王為一攝製經典粵語電影《七十二家房客》。
費明儀同黎鏗自細就係好朋友，因為費明儀阿爸係導演費穆，同黎民偉一樣喺上海做電影，互相熟絡。據費明儀回憶，佢最後一次見到黎鏗係喺1960年1月，黎鏗從廣州到香港探望患病嘅阿媽。嗰時黎已結婚7年，有一個女，原本性格開朗嘅黎鏗變到好憂鬱。費再三追問，黎先答佢，「我很不快樂，我的婚姻出現問題，但又不能離婚，她不願意，而且組織上也不批準！」
1965年2月9號，黎鏗被發現喺廣州東湖公園一樖樹上吊頸死咗，終年37歲。佢有留低遺書。消息傳出之後，政府對黎鏗死因諱莫如深，海內外則有各種傳聞。
五邑大學學者鳳群話，黎鏗後生嗰時滿懷理想返共產中國，想一展藝術抱負，但佢留喺香港嘅父母，同國民黨有深厚淵源。佢姐夫沈昌煥仲係國民政府外交高官。喺「以階級鬥爭為綱」嘅年代，黎鏗噉嘅背景喺中國大陸根本難以受到重用。1962年底掀起「四清運動」（清政治，清經濟，清組織，清思想），黎鏗已受到衝擊，加上感情失意，身心飽受折磨，令佢走入絕境。
黎雪瑩

黎雪瑩（英文：Snow Lai，1985年3月18號—），係香港模特兒，2008年入行，拍過唔少廣告，包括八珍、Fibe-mini等，2010年做過香港動漫電玩節宣傳女郎，2011年開始做埋主持。佢2010年同2011年都報名參加香港小姐，但最後都無正式入圍。佢亦參加過2011年亞洲電視交友節目《撻着》。
2016年1月，黎雪瑩喺第50屆工展會代表威馬企業攞到工展小姐冠軍。
黎駿聲

黎駿聲（粵拼：lai4 zeon3 sing1），原名黎向陽，國家一級演員，粵劇文武生，跟過新馬師曾同紅線女學藝。佢係廣州粵劇團主要演員，亦係廣州市戲劇家協會主席團成員，2011 年佢演粵劇《花月影》得到中國戲劇梅花獎。
黏土

黏土（粵拼：nim1 tou2，又寫做粘土）係種顆粒好細嘅泥，主要成份係水矽酸鋁鹽礦物，亦會有少少鎂、鐵、鈉、鉀、鈣等元素。
黎蘊芝

黎蘊芝（英文：Dilys Lai，1994年7月23號—），係香港女模特兒，2015年出道，亦有參與影視演出，2020年憑參加ViuTV真人騷選秀節目《全民造星III》出名。

簡歷
黎蘊芝喺香港公開大學管理系畢業。佢自小二開始已經學中國舞，考到12級嘅資歷（最高13級），亦參加過北京舞蹈學院嘅舞蹈課程。
黎蘊芝參加《全民造星III》嗰陣，喺「前哨戰」綵排入面畀監製黃慧君（花姐）覺得表現差而點名勸退，做咗「勸退五人組」一員，不過當正式比賽佢表演「中國舞」，雖然表現唔算突出，但憑住笑容而意外攞到評判一致認同畀佢入圍，結果畀一啲網民批評評審準則。而佢唔單止做咗「勸退五人組」唯一成功打入50強嘅參賽者，更加係評判一致同意入圍嘅13位50強參賽者之一。不過佢喺之後一輪團體賽，因為所屬組別輸咗而畀其他組員揀嚟淘汰，冇得繼續晉級。
黎諾懿

黎諾懿（英文：Lai Lok-yi，1980年6月15號—），原名黎日昇，係香港無綫電視男藝員，參加2004年第18期無綫電視藝員訓練班入行，之後主要拍電視劇，代表作包括《當四葉草碰上劍尖時》嘅歐陽逸、《愛·回家》嘅馬壯同溏心風暴系列。
黎諾懿有一個仔叫黎峰睿，花名小春雞。

經歷
2004年嗰陣曾經被包裝為為奧運六星之一。

演出
呢個表唔完整，歡迎加料。
黎陳芷娟

黎陳芷娟，GBS，JP（英文：Marion Lai，1959年10月28號—）係香港政府前官員，2019年10月展開退休前休假。

屋企
黎陳芷娟老公係運輸及房屋局常任秘書長（運輸）黎以德。
.cf

.cf 係中非共和國嘅國家同地區頂級域（ccTLD）。
.ca

.ca 係加拿大嘅國家同地區頂級域（ccTLD）。
.bz

.bz 係伯利茲嘅國家同地區頂級域（ccTLD）。
.cc

.cc 係可可斯（基林）群島嘅國家同地區頂級域（ccTLD）。
.by

.by 係白俄羅斯嘅國家同地區頂級域（ccTLD）。
.bw

.bw 係波茨華拿嘅國家同地區頂級域（ccTLD） ，取自國名Botswana中b及w。
.cd

.cd 係剛果民主共和國嘅國家同地區頂級域（ccTLD）。
.bv

.bv 係為挪威海外屬地布威島保留嘅國家同地區頂級域（ccTLD）。域名註冊局係Norid，不過唔開放註冊。.bv係喺1997年8月12號被分派，不過挪威話.no已經夠嗰啲布威島嘅機構用，所以唔會開放.bv被人註冊。另外挪威嘅政策係唔將域名商業化，所以亦都無計劃將.bv呢個域名賣出去被人用。若果將來開放用.bv嘅話，佢將會受挪威通信管理局監管，並遵循同.no相同嘅政策。

歷史
布威島係南大西洋一個無人住嘅火山島，喺1927年被挪威宣示主權。.bv呢個域名就係1997年8月21號被分配，同時.sj被分配畀斯瓦巴和揚馬延。呢個分配係基於互聯網號碼分配局（IANA）會根據ISO 3166碼分配 ccTLD，而布威島嘅碼係 BV。
2012年3月，Norid同荷蘭嘅域名註冊公司SIDN初步合作，研究可唔可以喺荷蘭市場用.bv呢個域名，因為「Besloten vennootschap」係荷蘭常見嘅一種有限公司形式，可以令.bv成為常用嘅網域名。合作喺2016年6月結束，因為當時挪威交通通信部同佢哋講，根據《挪威國家代碼頂級域名管理條例》，.bv呢個網域係唔可以賣出去嘅。
2015年6月，挪威電腦科學家哈肯·維姆·萊同社會主義左翼黨提議啟用.bv域名同.sj域名，提供畀挪威嘅公共部門、組織同個人，畀佢哋存儲數據同安全表達言論。呢個提議嘅目的係保護挪威當局同外國持唔同政見嘅人免受監視。

政策
.bv域名嘅註冊局係位於挪威特隆赫姆嘅Norid，佢亦都係.no同.sj域名嘅註冊商。Norid係Uninett持有嘅一家有限公司，而後者就係挪威教育同研究部所有。法律上，呢個域名嘅管理權基於兩方面，一方面係同互聯網號碼分配機構達成嘅協議，另一方面係由位於挪威利勒桑嘅挪威通信管理局出台嘅《電信法》規定。
.bv受《挪威國家代碼頂級域名域名管理條例》（Regulation Concerning Domain Names Under Norwegian Country Code Top-level Domains）監管。呢條條例亦都監管挪威.no同.sj兩個頂級域名。如果.bv遲啲開放使用嘅話，佢嘅監管政策將會同目前.no相關嘅政策相同。雖然呢個域名被保留，未來可能使用，但對於嗰啲同斯瓦巴和揚馬延有聯繫嘅組織同個人嚟講，挪威分配到嘅.no已經足夠使用；而對.sj同.bv呢兩個未使用嘅頂級域名進行商業化，唔符合挪威嘅政策，所以挪威暫時無計劃開放呢個域名嘅註冊。
.cg

.cg 係剛果共和國嘅國家同地區頂級域（ccTLD）。
.bu

.bu 係舊時緬甸嘅國家同地區頂級域（ccTLD），而家用.mm。
1210年代

1210年代係指1210年去到1219年之間嗰十年。
1212年

1212年係閏年。

大件事
正月初一（己酉朔日，陽曆2月5號），金朝皇帝完顏永濟改元崇慶。
兒童十字軍事件。
1367年

1367年係平年。

大件事
10月1號：朱元璋攻陷蘇州，消滅張士誠政權。
1380年

1380年係閏年。

大件事
胡惟庸案（中文：胡惟庸案）。
西安鼓樓開始起。
1380年代

1380年代係指1380年去到1389年之間嗰十年。
137年

137年係平年。

大件事
日南蠻攻打郡府，交趾刺史樊演派九真、交趾兵去營救。
1377年

1377年係平年。

大件事
7月16號：理察二世加冕爲英倫王。
2004年歐洲歌唱大賽

2004年歐洲歌唱大賽（英文：Eurovision Song Contest 2004）係第49屆歐洲歌唱大賽，主辦地係上屆冠軍國土耳其嘅伊斯坦堡，最後由烏克蘭攞冠軍。
2004年嘅瑞典

2004年嘅瑞典係介紹瑞典喺2004年嗰陣發生過啲乜事。
2004年夏季奧林匹克運動會

2004年夏季奧林匹克運動會係第28屆現代奧林匹克運動會，2004年8月13號到8月29號喺希臘雅典搞。

賽事焦點
2004年8月21號，香港乒乓波選手高禮澤、李靜响乒乓波男子雙打比賽攞到銀牌，係九七回歸之後，香港體育代表團嘅頭一面奧運獎牌。
2004年8月26號，中華台北代表團實現奧運金牌「零的突破」：陳詩欣、朱木炎先後响跆拳道女子49公斤級、男子58公斤級奪冠。
2004年8月28號，阿根廷足球代表隊派出咗沙維奧拿、迪維斯等人做主力，順利贏得奧運會足球比賽男子組金牌，而迪維斯更以8個入波捧走當屆奧運會嘅男子足球比賽嘅神射手。
2004年日本甲組職業足球聯賽

2004年日本甲組職業足球聯賽係第12屆日本甲組職業足球聯賽賽事。
2004年歐洲國家盃

2004年歐洲國家盃係第12屆歐洲國家盃，由歐洲足協喺2004年主辦。決賽週喺葡萄牙度搞，由希臘攞冠軍。
2004年日本乙組職業足球聯賽

2004年日本乙組職業足球聯賽係第6屆日本乙組職業足球聯賽賽事。
1878200

1878200係香港天文台畀市民查詢天氣服務嘅電話冧巴，呢條熱線叫做「打電話問天氣」。2017年1月24號開始加強服務。除咗原有嘅天氣警告、預報、香港標準時間同地球物理資訊之外，新嘅「打電話問天氣」服務為用戶提供更實時嘅分區氣溫同雨量資訊，由以前每個鐘更新一次提升至分別喺10同15分鐘一次。
1879年嘅瑞典

1879年嘅瑞典係介紹瑞典喺1879年嗰陣發生過啲乜事。
187年

187年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：中平四年
朝鮮半島
高句麗：故國川王九年
新羅：伐休王四年
百濟：肖古王二十二年
檀紀：2520年
日本
成務天皇五十七年
皇紀：847年
佛曆：730年
猶太曆：3947年～3948年
1879年

1879年係平年。

大件事
1月22號：Anglo-Zulu War（英文：Anglo-Zulu War）入面嘅Battle of Isandlwana（英文：Battle of Isandlwana）爆發。
1月25號：日本報紙《朝日新聞》喺大阪創刊。
3月11號：日本廢琉球藩，編入鹿兒島縣，正式吞併琉球國。
4月20號：聖言會第一批傳教士安治泰同福若瑟去到香港。
5月7號：廣州市培英中學成立。
7月1號：大清甘肅武都發生地震。
8月23號：波蘭舒車前電車第一條路線開通。
9月10號：美國能源公司雪佛龍開張。
10月21號：美國科學家愛迪生發明電燈膽。
1880年

1880年係閏年。

大件事
4月10號：艷后星（小行星216）被發現。
6月28號：Benz & Cie.車廠喺曼海姆成立，輾轉成爲今下嘅平治車廠。
8月30號：貺神星（小行星217）被發現。
日本頭一間私立法律學校「東京法學社」成立。1920年改名做法政大學。
香港遮打街（Chater Street）起好。1909年改名做北京道。
1880年代

1880年代係指1880年去到1889年之間嗰十年。
1880年嘅瑞典

1880年嘅瑞典係介紹瑞典喺1880年嗰陣發生過啲乜事。
1878年嘅瑞典

1878年嘅瑞典係介紹瑞典喺1878年嗰陣發生過啲乜事。
1831年嘅瑞典

1831年嘅瑞典係介紹瑞典喺1831年嗰陣發生過啲乜事。
1832年

1832年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
清：道光十二年
張丙：天運元年十一月
越南：明命十三年
朝鮮半島
純祖三十二年
檀紀：4165年
日本（寬政曆）
天保三年
皇紀：2492年
佛曆：2374年～2375年
回曆：1247年7月27號～1248年8月8號
猶太曆：5592年4月28號～5593年4月9號
儒略曆：1831年12月20號～1832年12月19號
修正儒略日（MJD）：-9817 - -9452
1832年嘅瑞典

1832年嘅瑞典係介紹瑞典喺1832年嗰陣發生過啲乜事。
1830年嘅美國

1830年嘅美國係介紹美國喺1830年嗰陣發生過啲乜事。
2008年藏區騷亂

2008年藏區騷亂係2008年3月喺中華人民共和國多處地方發生嘅示威抗議，後來出現暴動，好多鋪頭同車被焚毀，多人死傷。騷亂主要喺3月14號西藏首府拉薩發生（中國官方稱為「三•一四事件」），除此之外，甘肅甘南藏族自治州、四川阿壩藏族羌族自治州亦有發生騷亂。喺騷亂啱啱發生嘅時候，中國政府嘅警察並未即時制止，而事後中國政府拉咗大量藏族民眾同埋喇嘛，聲稱係丹增嘉措同其它境外分離組織「有組織、有蓄謀、精心策劃和煽動起來"白勺"」。中國政府聲稱騷亂嘅起因係部分藏族示威者為咗紀念1959年3月初武裝反抗中華人民共和國49週年，喺西藏集體抗議。但後來演變成有藏族暴徒襲擊漢族、回族平民、鋪頭、車等民用設施，直接造成18名平民死亡。但係達賴喇嘛聲稱佢從來冇支持暴力嘅抗爭行為，認為騷亂嘅主因係因為中國政府唔公平嘅施政引起人民廣泛不滿，而且西藏近年來漢族大量移民，引發民族矛盾。喺印度、尼泊爾、歐洲同美國等多國都有人抗議中國政府，質疑中國以騷亂為名義鎮壓藏族人。2008年奧運會聖火接力過程中亦遭受各國示威者抗議。事後中國同西藏流亡政府各派代表進行會談，但係並未達成任何共識。
喺騷亂期間，中國政府唔容許境外同埋香港傳媒進入藏區，而中國嘅官方媒體都企圖淡化事件，因此難以證實官方嘅報導有幾真確。而西藏流亡政府指有好多藏族人被暗中拘捕，亦未能夠證實。
2009/10年度香港足球高級組銀牌賽

2009/10年度香港高級組銀牌係亞洲現存最老嘅淘汰賽香港高級組銀牌第104屆嘅比賽，由廣東康寶電氣冠名贊助做康寶高級組銀牌。今屆嘅比賽參賽球隊全部都係來自2009/10年度香港甲組足球聯賽。
今屆係由南華奪冠。
2009–10年歐霸盃

2009–10年歐霸盃係第1屆歐霸盃（第39屆歐洲足協盃），由歐洲足協主辦。決賽喺德國漢堡踢，最後由西班牙嘅馬德里體育會攞冠軍。
2009年

2009年係平年，元旦係禮拜四。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國九十八年
朝鮮半島
北韓/北朝鮮：主體九十八年
日本
皇紀：2669年
平成二十一年
佛曆：2551年10月6號~2552年10月15號
回曆：1430年1月4號~1431年1月14號
猶太曆：5769年4月5號~5770年4月14號
儒略日：54832 - 55196
UNIX時間：1230768000 - 1262303999

1月
1月1號：斯洛伐克加入歐元區。
1月20號：奧巴馬做美國總統。

6月
6月26號：嗶哩嗶哩（英文：Bilibili）誕生。

7月
7月26號：港鐵將軍澳綫嘅康城支綫啟用。

8月
8月16號：九龍南綫啟用，增設柯士甸站。

12月
2009年東亞運動會喺香港舉行。

其他
3月10號至11月3號：2009年亞洲足協盃。
冥王星第一個探測器發出
第八屆世界運動會喺台灣高雄市舉行
第二十一屆聽障奧運喺台灣台北市舉行
患老人痴呆症嘅高錕攞諾貝爾物理學獎

文學
《1Ｑ84》：日本小說家村上春樹喺2009年至2010年嘅長篇小說。
2008年環球小姐競選

2008年嘅環球小姐競選會喺越南芽莊鑽石灣大酒店舉行。
2009/10年度香港乙組足球聯賽

2009/10年度香港乙組足球聯賽喺2009年9月開始。
2009/10球季香港足球

香港足球嘅2009/10球季係喺2009年8月至2010年6月之間。
2009–10年歐洲聯賽冠軍盃

2009–10年歐洲聯賽冠軍盃係第18屆歐洲聯賽冠軍盃，亦係歐洲足協主辦嘅第55屆頂級球會賽事。決賽喺西班牙馬德里聖地亞哥班拿貝球場踢，最後意大利嘅國際米蘭捧盃，成為意大利首支三冠王。
2009/10年度香港甲組足球聯賽

2009/10年度香港甲組足球聯賽喺2009年9月開始。

聯賽榜
2010年5月25號最後更新資料來源：香港足球總會決定名次方法：第1係分數，第2係對賽成績嘅分數，第3係對賽成績嘅得失球差，第4係對賽數成績嘅入球數字，第5係總得失球差，第6係總入球數字。1 天水圍飛馬拎咗2009/10年度香港足總盃而攞到參賽資格
2 屯門普高買唔到勞保被足總取消資格(冠) = 冠軍; (降) = 降班; (升) = 升班; (附) = 附加賽冠軍; (晉) = 晉身下一輪 
對賽成績：當出現有球隊同分，對賽成績將會用嚟分名次。
2038年問題

2038年問題（又叫 Unix 千年蟲、Y2K38、Y2K+38、Y2038K）係指 Unix 嘅計時方法嘅電子架生同電腦軟硬件喺2038年會發生日子時間計錯嘅問題。
Unix時間計時嘅方法係由一個 ｢紀元｣（epoch）開始逐秒計，爾種計時方法後來寫咗入 POSIX 標準，所以唔淨止 Unix 同類Unix系統，其他嘢都可能用爾種方法計時，爾種計時法嘅好處係轉夏令時間、轉時區都唔使人手校鐘，但係可能搞到一啲軟件喺2038年出錯。好簡單咁講，因為 Unix 有正負整數（signed integer）卅二爻時間限制，即係由1970年1月1號0時0分0秒 ，再過2³¹咁多秒，去到2038年初，日子會跳「返轉頭」，搞到啲軟件唔知係幾時，啲嘢就錯晒。
POSIX 嘅計時方法係用秒嚟計時間，每秒用一爻（bit）嚟代表。用嚟代表時間嘅資料類型叫 time_t，定義係一個正負整數（signed integer），傳統上有 32 爻咁大，而 time_t = 0⸺即係上面講嘅 ｢紀元｣⸺就規定咗係世界協調時間 1970年1月1號 0時0分0秒。所以，當 time_t = 10001，時間就係 1970年1月1號 1時0分1秒。如似類推，響 2 嘅 31 次方（即係 2147483648）咁多秒之後，所有可以代表正數嘅整數都用晒，2038年1月19號 3點14分07秒就係最後可以代表得到嘅時間。
2147483648 咁多秒之後，個系統就會返轉頭（wrap around），變成 32 爻可以表示最細嘅負數，跳返1901年。令啲程序一要計時間嘅嘢就錯晒，因為佢哋無法將呢個時間識別為2038年。可能產生錯誤嘅計算同錯誤嘅動作。
有一啲系統嘅 time_t 去到 64 爻咁大，呢啲系統如果唔需要處理 32爻嘅 time_t 資料唔會受到影響。
2032年夏季奧林匹克運動會

2032年夏季奧林匹克運動會係2032年會舉行嘅夏季奧林匹克運動會，係第三十五屆現代夏季奧林匹克運動會，國際奧委會喺2021年7月確認由澳洲布里斯本主辦，將會喺2032年7月23號至8月8號搞。
203年

203年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：建安八年
朝鮮半島
高句麗：山上王七年
新羅：奈解王八年
百濟：肖古王三十八年
檀紀：2536年
日本
神功皇后攝政三年
皇紀：863年
佛曆：746年
猶太曆：3963年 - 3964年

大件事
建安八年，改交趾做交州。
孫權討伐黃祖，擊破佢嘅水軍。
AppleScript

AppleScript 係蘋果公司開發嘅一種手稿語言，可以用嚟控制執行喺 Mac OS 上嘅程式，亦都可以寫成獨立執行嘅Applet。最早版本喺1993年10月推出，喺System 7（System 7.1.1）運行。
Apple Books

Apple Books（以前叫iBooks）係蘋果公司推出嘅一套專用喺Apple設備上嘅電子書閱讀軟件。iBooks最早喺2010年1月17號同iPad一齊發佈，並喺4月份iPad上市嗰陣同時面世。
Apple II

Apple II 係蘋果公司早期推出嘅一款畀屋企用嘅八位元個人電腦，1977年推出，用嘅中央處理器係速度大約 1 MHz 嘅 6502 處理器；喺佢流行之後，可能同電路圖正式公開咗有關，市面上好快就出現功能完全一樣嘅山寨貨，呢類山寨貨粵語統稱 AP II。
佢跟機淨係用得 BASIC 同透過監督程式直接用機器語言；最初用嘅係一隻蘋果自己設計嘅 BASIC，淨係用得整數，後來換咗隻叫 Applesoft，用得浮點數，但係其實係微軟產品，兩隻 BASIC 一啲關係都冇。用浮點數嘅型號叫 Apple II+。
最初佢淨係用得磁帶，而且淨係錄得資料，唔係用嚟錄音，後來有得用五吋碟，五吋碟嘅操作系統叫 DOS。同當時其他牌子嘅個人電腦唔同，佢淨係可以顯示大楷嘅 ASCII。佢嘅畫圖功能亦都特別怪，喺高解像度模式入面，像素並冇特定嘅顏色，而係根據顯像管嘅操作原理，由像素嘅位置同隔籬有冇嘢嚟決定像素嘅顏色。
蘋果公司後來出咗出得細楷嘅 Apple IIe 同 Apple IIc，再之後出咗用十六位元嘅 65816 處理器嘅 Apple IIgs，但係因為嗰陣 IBM PC 已經推出咗，gs 已經唔夠打，結果取代 Apple II 嘅並唔係 Apple IIgs 而係 Macintosh。

常見擴充
Apple II 嘅視訊輸出係 NTSC 制式嘅電視訊號，喺香港如果唔駁MON，就一定要加 PAL 卡先駁到電視機。
臺灣嘅一間公司後來幫 Apple II 設計咗張中文卡，因為部機原本英文淨係用得大楷，中文內碼揀咗用細楷倉頡碼加空格:19，中文字用 16 乘 16 嘅點陣:4，所以淨係顯示得10行，每行17個中文字，收字聲稱跟當時臺灣嘅官方標準，但係其實可以打到第啲字出嚟，包括一啲根本唔存在嘅字:286。中文卡用嚟顯示嘅係部機本身嘅高解像度模式，所以用中文卡一定要駁綠色MON或者橙色MON，如果駁彩色MON或者駁電視，啲中文字形就會變成顏色，會睇唔清楚啲字。
另外，因為部機本身嘅文字幕淨係可以顯示 24 行，每行 40 個 ASCII 字符，喺商業應用會唔係好夠，於是有啲廠商出咗一啲叫 80-column 卡嘅嘢，等部機可以出到每行 80 個字符；呢啲卡因為要輸出雙倍嘅視訊，所以唔係用部機本身嘅嘅繪圖模式，而係真係有電路輸出自己嘅視訊，所以用呢啲卡一定要駁MON，當然亦都唔可以出中文。
Appietto

Appietto係法國嘅一個市鎮，位置喺南歌斯嘉。
Apple Lisa

Apple Lisa係一部由蘋果公司喺1980年代早期設計嘅電腦。
Lisa係Local Integrated Software Architecture嘅縮寫，喺1978年開始設計。本來係為商業客戶設計，功能強大而且有圖像用戶介面嘅個人電腦。
Appenans

Appenans係法國嘅一個市鎮，位置喺杜。
App Store

App Store，係蘋果公司一個為iOS開發嘅發佈平台，有流動應用程式可以免費下載或者畀錢買嚟下載。
737年

737年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：開元二十五年
日本
天平九年
皇紀：1397年
2號幹線

2號幹線係香港東嘅一條幹線公路，連接香港島東區太古城同新界東沙田區馬料水，入面包括兩條收費行車隧道：東區海底隧道同大老山隧道。
2號幹線途經路段有：大老山公路、大老山隧道、觀塘繞道、鯉魚門道、東區海底隧道。南面嘅東區海底隧道接住東區走廊，北面嘅大老山公路接住吐露港公路。幹線沿途同1號幹線、4號幹線、5號幹線、7號幹線同埋9號幹線連接。
3

3（粵拼：saam1）係2同4之間嘅自然數。佢係第二個單數，亦係第二個質數。
集合論中，3 定義為{0,1,2}。

漢字
現代通常將此數目寫成三，古時又會寫成弎 ；若果要避免以後俾人簒改或者睇唔清，會用大寫叁。
唐字「三」係說文部首。